
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 004023614 2026 08233 001 000 060 107 04 004
Датум: 08. септембар 2026. године
ЛАПОВО
Његошева број 18

	На основу члана 32. тачка 9. Закона о локалној самоуправи („Службени гласник Републике Србије“, број 129/07,84/13-др.закон, 101/16-др.закон, 47/2018 и 111/2021- други закон), ), члана 37. Закона о култури („Службени гласник РС“, број 72/2009, 13/2016, 30/2016 - испр., 6/2020, 47/2021, 78/2021 и 76/2023) и члана 40. став 1. тачка 13. Статута општине Лапово („Службени гласник општине Лапово“, број 13/25), Скупштина општине Лапово на седници одржаној дана 08. септембра 2026. године, донела је 

Р Е Ш Е Њ Е
о разрешењу вршитељке дужности директорке ЦК „Стефан Немања“ Лапово

Члан 1.
 	РАЗРЕШАВА СЕ Марија Станојловић, дипломирана правница из Лапова, функције вршитељке дужности директорке Центра за културу „Стефан Немања“ Лапово, закључно са даном 14. септембром 2026. године, због поднете оставке.
Члан 2.
	Ово Решење објавити у  „Службеном гласнику општине Лапово“.

О б р а з л о ж е њ е
Правни основ за доношење овог Решења, садржан је у одредбама члана 32. тачка 9. Закона о локалној самоуправи и члана 40. тачка 13. Статута општине Лапово, којима је прописано да скупштина јединице локалне самоуправе именује и разрешава директоре установа чији је оснивач, у складу са законом.
	Чланом 37. Закона о култури је прописано да оснивач може именовати вршиоца дужности директора установе, без претходно спроведеног јавног конкурса, у случају када директору престане дужност пре истека мандата, односно када јавни конкурс за директора није успео, као и да вршилац дужности директора има сва права, обавезе и овлашћење директора.
	Скупштина општине Лапово донела је Решење број 004894092 2025 08233 001 000 060 107 04 012 од 11. децембра 2025. године, којим је Марија Станојловић именована за вршитељку дужности директорке Центра за културу „Стефан Немања“ Лапово, почев од 13. децембра 2025. године, најдуже до једне године, односно до именовања директора установе у складу са Законом о култури.
Марија Станојловић је поднела писану оставку на функцију вршитељке дужности директорке Центра за културу „Стефан Немања“ Лапово, заведену под бројем 003371749 2026 08233 001 000 016 012 дана 27. јула 2026. године.
	Имајући у виду да је Марија Станојловић поднела оставку на функцију вршитељке дужности директорке, одлучено је као у диспозитиву овог решења.

	Поука о правном леку: Против овог решења жалба није дозвољена, али се може покренути спор пред надлежним судом у року од 60 дана од дана пријема овог решења.

ПРЕДСЕДНИЦА
Мирела Раденковић

